**ОПШТИНСКО ВЕЋЕ ОПШТИНЕ ГАЏИН ХАН** на основу одредбе члана 57. Статута Општине Гаџин Хан ( “Службени лист града Ниша” број 63/2008, 31/2011, 46/2011 и 36/2013), члана 3., члана 22. Одлуке о Општинском већу општине Гаџин Хан ( “Службени гласник града Ниша” бр.83/2008), члана 20. Пословника Општинског већа општине Гаџин Хан (“Службени лист града Ниша” број 93/2004), члана 13. став 5. Закона о подстицајима у пољопривреди и руралном развоју („Службени гласник Републике Србије“ број 10/13, 142/14), по прибављеној претходној сагласности на Предлог измене програма мера подршке за спровођење пољопривредне политике и политике руралног развоја општине Гаџин Хан решењем Министарства пољопривреде и заштите животне средине број 320-00-04895/2015-09 од 30.12.2015.год., на својој 122. (стодвадесетдругој) седници, одржаној дана 31. децембра 2015. године, **доноси**

ОДЛУКУ

О ИЗМЕНИ ПРОГРАМА МЕРА ПОДРШКЕ ЗА СПРОВОЂЕЊЕ ПОЉОПРИВРЕДНЕ ПОЛИТИКЕ И ПОЛИТИКЕ РУРАЛНОГ РАЗВОЈА ОПШТИНЕ ГАЏИН ХАН ЗА 2015. ГОДИНУ

Члан 1.

У поглављу 1. Опште информације, у одељку 1.2. Врсте (структура) мера и планирани износи, у табели 1.2.1. Планиране мере директних плаћања, код мере под редним бројем 2. Кредитна подршка, врши се измена планираног буџета за меру тако што се износ од 3.000.000,00 динара замењује износом од 1.500.000,00 динара.

Члан 2.

У поглављу 1: Опште информације, одељак 1.2. Врсте (структура) мера и планирани износи, у табели 1.2.2. Планиране мере политике руралног развоја, код мере под редним бројем 1. чији је назив Инвестиције у физичка средства пољопривредних газдинстава, врши се измена планираног буџета за меру тако што се износ од 2.000.000,00 динара замењује износом од 3.500.000,00 динара.

Члан 3.

У поглављу 1. Опште информације, у одељку 1.2 Врсте (структура) мера и планирани износи, у табели 1.2.4. Финансијски оквир програма, врши се измена износа буџета за мере директних плаћања тако што се износ од 4.000.000,00 динара замењује износом од 2.500.000,00 динара.

У поглављу 1. Опште информације, у одељку 1.2 Врсте (структура) мера и планирани износи, у табели 1.2.4. Финансијски оквир програма, врши се измена износа буџета за подршку мерама руралног развоја тако што се износ од 2.600.000,00 динара замењује износом од 4.100.000,00 динара.

Члан 4.

У поглављу 3: Опис мера, у одељку 3.2. Назив мере: Кредитна подршка, у тачки 3.2.8. Листа инвестиција у оквиру мере, код инвестиције - Суфинансирање камата за пољопривредне кредите износ од 3.000.000,00 динара замењује износом од 1.500.000,00 динара.

Члан 5.

У поглављу 3: Опис мера, у одељку 3.3 Назив мере, Инвестиције у физичка средства пољопривредних газдинстава, у тачки 3.3.8. Листа инвестиција у оквиру мере, врши се измена планираног буџета за меру тако што се износ од 2.000.000,00 динара замењује износом од 3.500.000,00 динара.

ОПШТИНСКО ВЕЋЕ ОПШТИНЕ ГАЏИН ХАН

Број: 06- 320-620/15-III У Гаџином Хану, дана 31. децембра 2015.

ПРЕДСЕДНИК

Саша Ђорђевић